ai4bharat/Pralekha huggingface dataset:
রাষ্ট্রপতিরসচিবালয়
পাঁচটি দেশের রাষ্ট্রদূত ভারতের রাষ্ট্রপতির কাছে পরিচয়পত্র প্রদান করলেন
নয়াদিল্লি, ০৩ অক্টোবর, ২০১৯
রাষ্ট্রপতি ভবনে আজ এক অনুষ্ঠানে ভারতের রাষ্ট্রপতি শ্রী রামনাথ কোবিন্দের কাছে পরিচয়পত্র প্রদান করলেন ডেনমার্ক, ফ্রান্স, ইউরোপীয় ইউনিয়ন, মেক্সিকো এবং কাজাকস্তানের রাষ্ট্রদূতরা।
যে রাষ্ট্রদূতরা তাঁদের পরিচয়পত্র প্রদান করলেন :-
১. শ্রী ফ্রেডি সোয়েন- ডেনমার্কের রাষ্ট্রদূত
২. শ্রী ইমানুয়েল লেনেঁ- ফ্রান্সের রাষ্ট্রদূত
৩. শ্রী উগো আস্তুতো- ইউরোপীয় ইউনিয়নের রাষ্ট্রদূত
৪. শ্রী ফেদেরিকো লোৎফে- মেক্সিকোর রাষ্ট্রদূত
৫. শ্রী ইয়েরল্যান আলিমবায়েভ- কাজাকস্তান প্রজাতন্ত্রের রাষ্ট্রদূত
CG/AP/NS
(Visitor Counter : 40
নারীওশিশুবিকাশমন্ত্রক
সি-বক্সে অভিযোগ দায়ের
নয়াদিল্লী, ১৭ ডিসেম্বর, ২০২১
কর্মক্ষেত্রে মহিলারা যাতে যৌন হেনস্থার শিকার না হন তার জন্য ২০১৩ সালে কর্মক্ষেত্রে মহিলাদের যৌন হেনস্থা প্রতিরোধ ও এ সংক্রান্ত অভিযোগ আইন বলবৎ হয়। এর ফলে সব ধরণের মহিলারা সরকারি, বেসরকারি, সংগঠিত বা অসংগঠিত ক্ষেত্র- যেখানেই তাঁরা কাজ করুন না কেন সেখানে কোনো ধরণের হেনস্থার শিকার হলে অভিযোগ দায়ের করতে পারবেন। এই আইন অনুযায়ী সংশ্লিষ্ট রাজ্য সরকার বা কেন্দ্রীয় সরকার মহিলাদের হেনস্থা সংক্রান্ত অভিযোগগুলি নিষ্পত্তি করবে এবং এ সংক্রান্ত তথ্য সংগ্রহ করে সেগুলির সংরক্ষণ করবে। কেন্দ্রীয় সরকার বা কেন্দ্রশাসিত অঞ্চলের প্রশাসনের জন্য এ কাজে প্রয়োজনীয় আর্থিক বরাদ্দ কেন্দ্র করবে আর রাজ্য সরকারগুলি নিজ নিজ প্রতিষ্ঠানে এ বাবদ অর্থ বরাদ্দ করবে।
কেন্দ্রীয় নারী ও শিশু বিকাশ মন্ত্রক মহিলাদের অভিযোগ দায়ের করতে একটি অনলাইন পোর্টাল তৈরি করেছে। সেক্সুয়াল হ্যারাসমেন্ট ইলেক্ট্রনিক বক্স বা সি-বক্স’এ সহজেই নির্যাতিতারা অভিযোগ দায়ের করতে পারবেন। অভিযোগ দায়ের করার সঙ্গে সঙ্গে নির্দিষ্ট কর্তৃপক্ষের কাছে অভিযোগ পৌঁছে যাবে। এরপর এই অভিযোগগুলি নিষ্পত্তির ক্ষেত্রে কি কি পদক্ষেপ নেওয়া হয়েছে সে বিষয়ে প্রয়োজনীয় তথ্য ওই পোর্টালে পাওয়া যাবে। মহিলারা যাতে কর্মক্ষেত্রে সুন্দর কাজের পরিবেশ পান সেটি নিশ্চিত করতে রাজ্য, কেন্দ্রশাসিত অঞ্চল এবং বিভিন্ন কেন্দ্রীয় মন্ত্রক ও দপ্তরকে মন্ত্রক মাঝে মাঝেই এ সংক্রান্ত নানা পরামর্শ পাঠিয়ে থাকে।
এ পর্যন্ত সি-বক্স’এ পশ্চিমবঙ্গ থেকে ১৯টি, ত্রিপুরা থেকে ১টি এবং আসাম থেকে ৪টি অভিযোগ জমা পরেছে। তবে এই অভিযোগগুলির এখনও নিষ্পত্তি হয়নি।
লোকসভায় আজ এক প্রশ্নের লিখিত জবাবে এই তথ্য জানিয়েছেন নারী ও শিশু বিকাশ মন্ত্রী শ্রীমতী স্মৃতি জুবিন ইরানী।
CG/CB/NS
(Visitor Counter : 95
স্বরাষ্ট্র মন্ত্রক
কেন্দ্রীয় উপভোক্তা বিষয়ক এবং খাদ্য ও গণবন্টন দপ্তরের মন্ত্রী শ্রী রামবিলাস পাশোয়ানের প্রয়াণে কেন্দ্রীয় মন্ত্রিসভার শোক জ্ঞাপন
প্রয়াত নেতার যথাযথ রাষ্ট্রীয় মর্যাদায় শেষকৃত্য সম্পন্ন হবে
নয়াদিল্লী, ৯ অক্টোবর, ২০২০
কেন্দ্রীয় উপভোক্তা বিষয়ক এবং খাদ্য ও গণবন্টন দপ্তরের মন্ত্রী শ্রী রামবিলাস পাশোয়ানের প্রয়াণে কেন্দ্রীয় মন্ত্রিসভা শোক জ্ঞাপন করেছে।
শ্রী পাশোয়ানের স্মরণে মন্ত্রিসভা ২ মিনিট নীরবতা পালন করে।
শ্রী পাশোয়ানের জন্য কেন্দ্রীয় মন্ত্রীসভা রাষ্ট্রীয় মর্যাদায় শেষকৃত্য সম্পন্ন করার প্রস্তাবে অনুমোদন দিয়েছে।
কেন্দ্রীয় মন্ত্রিসভা আজ একটি প্রস্তাবনা অনুমোদন করেছে :
‘কেন্দ্রীয় উপভোক্তা বিষয়ক এবং খাদ্য ও গণবন্টন দপ্তরের মন্ত্রী শ্রী রামবিলাস পাশোয়ানের প্রয়াণে কেন্দ্রীয় মন্ত্রিসভা শোক ব্যাক্ত করছে।
তাঁর প্রয়াণে দেশ একজন বিশিষ্ট নেতা, প্রতিভাবান সাংসদ ও দক্ষ প্রশাসককে হারালো।
বিহারের খাগারিয়া জেলার শাহারবান্নিতে ১৯৪৬ সালের ৫ই জুলাই শ্রী রামবিলাস পাশোয়ান জন্মগ্রহণ করেন। তিনি খাগারিয়ার কোশি কলেজ এবং পাটনা বিশ্ববিদ্যালয়ে পড়াশোনা করেছে। তিনি এমএ ও এলএলবি পাশ করেছিলেন। উত্তরপ্রদেশের ঝাঁসির বুন্দেলখন্ড বিশ্ববিদ্যালয় তাঁকে সাম্মানিক ডি.লিট ডিগ্রি প্রদান করে।
শ্রী পাশোয়ান বিহারের অত্যন্ত জনপ্রিয় নেতা ছিলেন। তাঁর প্রচুর জনসমর্থন ছিল। ১৯৬৯ সালে সংযুক্ত সোশ্যালিস্ট পার্টির সদস্য হিসেবে তিনি বিহার বিধানসভায় নির্বাচিত হন। ১৯৭৭ সালে ষষ্ঠ লোকসভা নির্বাচনে সর্বাধিক ব্যবধানে হাজিপুর থেকে তিনি সাংসদ নির্বাচিত হয়েছিলেন। ১৯৮০ সালে সপ্তম লোকসভা, ১৯৮৪ সালে অষ্টম লোকসভা এবং ১৯৮৯ সালে নবম লোকসভায় তিনি নির্বাচিত হন। নবম লোকসভায় তিনি শ্রম ও কল্যাণ মন্ত্রকের দায়িত্ব সামলেছেন। ১৯৯৬ থেকে ১৯৯৮ সাল পর্যন্ত তিনি ছিলেন রেলমন্ত্রী। ১৯৯৯এর অক্টোবর থেকে ২০০১এর সেপ্টেম্বর পর্যন্ত যোগাযোগ মন্ত্রী ও এরপর ২০০২এর এপ্রিল পর্যন্ত তিনি কয়লা ও খনি মন্ত্রকের দায়িত্ব সামলেছেন। ২০০৪ সালে লোকসভা নির্বাচনে জয়লাভের পর শ্রী পাশোয়ান সংযুক্ত প্রগতিশীল জোট সরকারে যোগদান করেন এবং সার ও রসায়ন এবং ইস্পাত মন্ত্রকের দায়িত্ব পালন করেছেন।
২০১৪ সালে ষোড়শ লোকসভা নির্বাচনে জয়লাভের পর শ্রী পাশোয়ান উপভোক্তা বিষয়ক, খাদ্য ও গণবন্টন দপ্তরের দায়িত্ব গ্রহণ করেন। ২০১৯ সালে তিনি রাজ্যসভায় নির্বাচিত হন এবং উপভোক্তা বিষয়ক, খাদ্য ও গণবন্টন দপ্তরের দায়িত্ব পালন অব্যাহত রাখেন।
শ্রী পাশোয়ান পিছিয়ে পড়া শ্রেণীর মানুষদের জন্য সোচ্চার ছিলেন এবং সমাজের প্রান্তিক শ্রেণীর মানুষদের বিভিন্ন সমস্যার সমাধানে সচেষ্ট ছিলেন।
কেন্দ্রীয় মন্ত্রিসভা, সরকার ও সমগ্র দেশবাসীর পক্ষ থেকে শোকসন্তপ্ত পরিবারকে আন্তরিক সমবেদনা জানাচ্ছে।’
CG/CB/NS
(Visitor Counter : 68
শ্রমওকর্মসংস্থানমন্ত্রক
কৃষি ও গ্রামীণ শ্রমিকদের জন্য মার্চ মাসে সর্বভারতীয় গ্রাহক মূল্য সূচক প্রকাশিত
নতুন দিল্লি, ২১ এপ্রিল, ২০২২
১৯৮৬-৮৭-কে ১০০ হিসেবে ভিত্তি করে গত মার্চ মাসে কৃষি ও গ্রামীণ শ্রমিকদের জন্য সর্বভারতীয় গ্রাহক মূল্য সূচক প্রকাশিত হয়েছে। প্রকাশিত সূচক অনুযায়ী আলোচ্য মাসে কৃষি শ্রমিকদের ক্ষেত্রে সূচক তিন পয়েন্ট বেড়ে ১ হাজার ৯৮ এবং গ্রামীণ শ্রমিকদের ক্ষেত্রে সূচক তিন পয়েন্ট বেড়ে ১ হাজার ১০৯ হয়েছে। কৃষি শ্রমিক ও গ্রামীণ শ্রমিকদের ক্ষেত্রে সূচক বৃদ্ধি পাওয়ার পেছনে রয়েছে বস্ত্র, শয়ন সামগ্রী এবং বিভিন্ন শ্রেণীর জুতোর সূচকাঙ্কে বৃদ্ধি। শাড়ি কটন, ধুতি কটন, শার্টিং ক্লথ কটন, প্লাস্টিক চপ্পল/জুতো, লেদার চপ্পল/জুতোর মূল্য বৃদ্ধি পাওয়ার ফলেই সূচকাঙ্ক বেড়েছে।
সূচকের ওঠানামা বিভিন্ন রাজ্যে ভিন্ন ভিন্ন হয়। কৃষির সঙ্গে যুক্ত শ্রমিকদের ক্ষেত্রে সূচকাঙ্ক ১৬টি রাজ্যে এক থেকে ১০ পয়েন্ট বেড়েছে এবং চারটি রাজ্যে দুই থেকে ১০ পয়েন্ট পর্যন্ত কমেছে। সূচকাঙ্কের তালিকায় ১ হাজার ২২২ পয়েন্ট নিয়ে তামিলনাড়ু রাজ্যগুলির মধ্যে সবার ওপরে এবং ৮৭৬ পয়েন্ট নিয়ে হিমাচলপ্রদেশ রাজ্যগুলির মধ্যে সবার নিচে রয়েছে। গ্রামীণ শ্রমিকদের ক্ষেত্রে সূচকাঙ্ক ১৬টি রাজ্যে দুই থেকে ১০ পয়েন্ট বেড়েছে। অন্যদিকে, চারটি রাজ্যে সূচকাঙ্ক তিন থেকে ১০ পয়েন্ট পর্যন্ত কমেছে। সূচকাঙ্কের এই তালিকাতেও তামিলনাড়ু ১ হাজার ২৭০ পয়েন্ট নিয়ে রাজ্যগুলির মধ্যে সবার ওপরে এবং হিমাচল প্রদেশ ৯২৬ পয়েন্ট নিয়ে রাজ্যগুলির মধ্যে সবার নিচে অবস্থান করছে।
রাজ্যগুলির মধ্যে কৃষি শ্রমিকদের জন্য গ্রাহক মূল্য সূচক সব থেকে বেশি বেড়েছে মহারাষ্ট্রে এবং গ্রামীণ শ্রমিকদের ক্ষেত্রে গ্রাহক মূল্য সূচকাঙ্ক ১০ পয়েন্ট করে বেড়েছে মহারাষ্ট্র, মধ্যপ্রদেশ ও রাজস্থানে। গমের আটা, বাজরা, খাসির মাংস, দুধ, চিনেবাদাম তেল প্রভৃতির দাম বৃদ্ধি পাওয়ায় সূচকেও বৃদ্ধি ঘটেছে। অন্যদিকে, কৃষি শ্রমিকদের ক্ষেত্রে গ্রাহক মূল্য সূচক সব থেকে বেশি হ্রাস পেয়েছে তামিলনাড়ুতে। একই ভাবে কর্ণাটকে গ্রামীণ শ্রমিকদের ক্ষেত্রে গ্রাহক মূল্য সূচক ১০ শতাংশ কমেছে। বিভিন্ন পণ্য সামগ্রী যেমন চাল, জোয়ার, রাগি, ডাল শস্য, পানপাতা, টাটকা মাছ, পেঁয়াজ, শাকসব্জি ও ফলমূলের দাম হ্রাস পাওয়ায় সূচক কমেছে।
CG/BD/AS/
(Visitor Counter : 72
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪০ কোটিরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৮ কোটি ৮০ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ১০ই ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৪০,০৪,০০,২৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮,৮০,৩৩,৭০৬টি টিকার ডোজ আছে।
(CG/CB/SFS
প্রধানমন্ত্রীরদপ্তর
বিশ্ব স্বাস্থ্য সংস্থা হু-এর মহানির্দেশক ডাঃ টেড্রোস ঘেব্রেইসাসের সঙ্গে প্রধানমন্ত্রীর সাক্ষাৎ
নতুন দিল্লি, ১৯ এপ্রিল, ২০২২
প্রধানমন্ত্রী শ্রী নরেন্দ্র মোদী আজ গুজরাটের জামনগরে বিশ্ব স্বাস্থ্য সংস্থা হু-এর মহানির্দেশক ডাঃ টেড্রোস ঘেব্রেইসাসের সঙ্গে দেখা করেছেন। এর আগে হু-এর গ্লোবাল সেন্টার ফর ট্র্যাডিশনাল মেডিসিনের ভিত্তিপ্রস্তর স্থাপন অনুষ্ঠানেও দুজনের দেখা হয়েছিল।
এক ট্যুইট বার্তায় প্রধানমন্ত্রী বলেছেন:
“ডাঃ টেড্রোসের সঙ্গে দেখা হওয়া এবং স্বাস্থ্য ক্ষেত্রকে আরও শক্তিশালী করার লক্ষ্যে মতবিনিময়ের সুযোগ পাওয়া সবসময়েই খুব আনন্দের। তিনি সর্বদাই তার জীবনে ভারতীয় শিক্ষকদের প্রভাবের কথা বলেন। আজ তিনি তার গুজরাটিতে দক্ষতার জন্যও অনেক প্রশংসা পেয়েছেন!”
CG/SD/SKD/
(
কেন্দ্রীয়লোকসেবাআয়োগ
ইউপিএসসি ২০২০'র মার্চ, এপ্রিল এবং মে মাসে নিয়োগ পরীক্ষার ফলাফল চূড়ান্ত করেছে
নয়াদিল্লী, ১৩ জুলাই, ২০২০
ইউনিয়ান পাবলিক সার্ভিস কমিশন- ইউপিএসসি ২০২০'র মার্চ, এপ্রিল এবং মে মাসে নিয়োগ পরীক্ষার ফলাফল চূড়ান্ত করেছে।যোগ্য প্রার্থীদের ব্যক্তিগতভাবে ডাকযোগে এ বিষয়ে জানানো হবে।
সম্পূর্ণ তালিকা জানতে ক্লিক করুন নিন্মলিখিত লিঙ্কে-
https://static.pib.gov.in/WriteReadData/userfiles/PIB%20Delhi/8777.pdf
(CG/SS/NS
নীতিআয়োগ
মুভ : ভারতের প্রথম বিশ্ব অধিগমন শীর্ষ বৈঠক প্রধানমন্ত্রী উদ্বোধন করবেন
নয়াদিল্লি, ০৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ নতুন দিল্লির বিজ্ঞান ভবনে নীতি আয়োগ আয়োজিত ভারতের প্রথম বিশ্ব অধিগমন শীর্ষ বৈঠক ‘মুভ’ উদ্বোধন করবেন। রাজধানীতে আগামীকাল ও পরশু ৭ ও ৮ই সেপ্টেম্বর এই শীর্ষ বৈঠক অনুষ্ঠিত হবে। এ ধরণের বৈঠক আয়োজনের উদ্দেশ্য হ’ল – অধিগমন ক্ষেত্রের সঙ্গে যুক্ত বিভিন্ন দিক সম্পর্কে সচেতনতা গড়ে তোলা এবং এই ক্ষেত্রের বিকাশে সামিল সংশ্লিষ্ট বিভিন্ন পক্ষকে এক মঞ্চে নিয়ে আসা। দু’দিনের এই শীর্ষ বৈঠকে একাধিক আন্তঃসরকারি সংগঠন, শিক্ষা জগতের ব্যক্তি, দেশ-বিদেশের চিন্তনবিদ এবং অধিগমন ক্ষেত্রের সঙ্গে যুক্ত বিভিন্ন সংস্থার  নেতৃবৃন্দ অধিগমন বৃদ্ধির ব্যাপারে নিজেদের দৃষ্টিভঙ্গি ও মতামত পেশ করবেন।
নীতি আয়োগের ভাইস-চেয়ারম্যান শ্রী রাজীব কুমার ও কার্যনির্বাহী আধিকারিক শ্রী অমিতাভ কান্ত বৃহস্পতিবার  নতুন দিল্লিতে শীর্ষ বৈঠকের প্রাক্কালে এক সাংবাদিক সম্মেলন করেন। সম্মেলনে কেন্দ্রীয় সড়ক পরিবহণ ও জাতীয় মহাসড়ক মন্ত্রক, শক্তি মন্ত্রক, তথ্য ও যোগাযোগ প্রযুক্তি মন্ত্রকের সচিবরা ছাড়াও ভারী শিল্প দপ্তরের প্রতিনিধিরা উপস্থিত ছিলেন। আয়োগের ভাইস-চেয়ারম্যান শ্রী রাজীব কুমার বলেন, অধিগমন ক্ষেত্রের পরিধি ও ব্যাপকতার দরুণ আরও বেশি কর্মসংস্থানের সৃষ্টি হবে এবং দেশের মানুষের জীবনযাত্রার মান বাড়বে। আয়োগের কার্যনির্বাহী আধিকারিক শ্রী অমিতাভ কান্ত বলেন, বিশ্ব অধিগমন শীর্ষ বৈঠক আয়োজনের মূল লক্ষ্য হ’ল – ভারতের মানুষ যেভাবে সফর করেন, তাতে আমূল পরিবর্তন আনার পাশাপাশি যাতায়াত ব্যবস্থাকে আরও সংযোজক ও সমস্যামুক্ত করে তোলা। সড়ক পরিবহণ ও জাতীয় মহাসড়ক মন্ত্রকের সচিব শ্রী যধুবীর মালিক বলেন, সড়কপথে সর্বাধিক সদ্ব্যবহারের পাশাপাশি সড়ক সুরক্ষায় সর্বোচ্চ অগ্রাধিকার দিয়ে আমরা ভারতের ভবিষ্যৎ যাতায়াত ব্যবস্থা গড়ে তোলার পরিকল্পনা নিয়ে অগ্রসর হচ্ছি। ভারতে বিদ্যুৎ চালিত যাতায়াত ব্যবস্থার ক্ষেত্রে সাইবার নিরাপত্তা সহ উন্নতমানের পরিবহণ প্রণালীর মানোন্নয়নের ওপর জোর দেওয়ার কথা বলেন, ইলেক্ট্রনিক্স ও তথ্য প্রযুক্তি মন্ত্রকের সচিব শ্রী অজয় প্রকাশ সাওনে।
ভারতের প্রথম বিশ্ব অধিগমন শীর্ষ বৈঠকে বিশ্বের বিভিন্ন দেশের ২ হাজার ২০০ জনেরও বেশি প্রতিনিধি যোগ দেবেন বলে আশা করা হচ্ছে।
CG/BD/SB…
(Visitor Counter : 100
মানবসম্পদবিকাশমন্ত্রক
কেন্দ্রীয় শিক্ষা মন্ত্রী এনইএটি ৩.০ এবং আঞ্চলিক ভাষায় এআইসিটিই-এর নির্ধারিত প্রযুক্তিগত বইয়ের সূচনা করেছেন
নতুন দিল্লি, ০৩ জানুয়ারি, ২০২২
কেন্দ্রীয় শিক্ষা ও দক্ষতা উন্নয়ন মন্ত্রী শ্রী ধর্মেন্দ্র প্রধান ন্যাশনাল এডুকেশনাল অ্যালায়েন্স ফর টেকনোলজি  ৩.০ –এর সূচনা করেছেন। এটি একটি একক প্ল্যাটফর্ম, যা দেশের সর্বোত্তম উন্নত প্রযুক্তি নির্ভর শিক্ষা ক্ষেত্রে সমাধান ও পাঠক্রমের বিষয় তুলে ধরেছে। এদিন কেন্দ্রীয় মন্ত্রী আঞ্চলিক ভাষায় সর্বভারতীয় কারিগরি শিক্ষা পর্ষদ -এর নির্ধারিত প্রযুক্তিগত বইয়েরও সূচনা করেছেন।
অনুষ্ঠানের ভাষণে শ্রী প্রধান জানান, এনইএটি আগামী দিনে ডিজিটাল অভিযানে বিশেষ করে আর্থিকভাবে সুবিধাবঞ্চিত শিক্ষার্থীদের মধ্যে এবং ভারত ও বিশ্বের জ্ঞান-ভিত্তিক প্রয়োজনীয়তা পূরণে একটি গেম-চেঞ্জার হয়ে উঠতে চলেছে। তিনি বলেন, বিশ্বমানের ৫৮টি এবং ভারতীয় স্টার্টআপ শিক্ষা ভিত্তিক প্রযুক্তি সংস্থা এনইএটি-র সঙ্গে যুক্ত রয়েছে। কর্মসংস্থান বৃদ্ধি এবং দেশের যুবদের ভবিষ্যৎ প্রস্তুত করে তুলতে দক্ষতা উন্নয়নের পাশাপাশি এনইএটি-এর পাঠক্রমগুলিকে সাজিয়ে তোলার জন্য এআইসিটি-কে উৎসাহিত করেন কেন্দ্রীয় মন্ত্রী। শ্রী প্রধান বিশ্বব্যাপী শিক্ষা ভিত্তিক প্রযুক্তি সংস্থা এবং ভারতীয় স্টার্টআপদের উচ্ছ্বসিত প্রশংসা করেন। তিনি বলেন, শিক্ষাকে সহজলভ্য ও সাশ্রয়ী করে তোলার জন্য প্রযুক্তিকে কাজে লাগানো প্রয়োজন। ১২ লক্ষেরও বেশি সামাজিক ও আর্থিকভাবে সুবিধাবঞ্চিত শিক্ষার্থী এনইএটি ৩.০ –এর আওতায় ২৫৩ কোটি টাকারও বেশি মূল্যের শিক্ষা নির্ভর প্রযুক্তি পাঠক্রমের সুযোগ পেয়েছেন বলে উচ্ছ্বাস প্রকাশ করেন। তিনি জানান, নতুন বছরে প্রধানমন্ত্রী শ্রী নরেন্দ্র মোদীর কাছ থেকে শিক্ষার্থীদের এটি সবচেয়ে বড় উপহার। শ্রী প্রধান আরও জানান যে, ভারত ২১ শতকে বিশ্ব অর্থনীতিতে নেতৃ্ত্ব দেবে। আঞ্চলিক ভাষায় প্রযুক্তিগত বইয়ের বিষয়ে কেন্দ্রীয় মন্ত্রী জানান যে, এই বৈচিত্র্যময় ভাষাগুলি দেশের শক্তি এবং একটি উদ্ভাবনীমূলক সমাজ গঠনের মূল চাবিকাঠি।
CG/SS/SKD/
(Visitor Counter : 148
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
প্রতি ১ লক্ষ জনসংখ্যা পিছু বিশ্বে সংক্রমিতদের সবথেকে কম মৃত্যর ঘটনা ভারতে
নতুনদিল্লী, ২৩ জুন, ২০২০
বিশ্ব স্বাস্থ্য সংস্থা  ২২শে জুন একটি প্রতিবেদনে জানিয়েছে ভারতে প্রতি লক্ষে সংক্রমিতের মৃত্যুর হার সারা পৃথিবীর নিরিখে সবথেকে কম। ভারতে ১ লক্ষ জনসংখ্যা পিছু সংক্রমিতের মৃত্যুর হার ১.০, যেখানে সারা পৃথিবীর হিসেব এর ছয় গুন বেশী – ৬.০৪। বৃটেনে প্রতি ১ লক্ষে কোভিড-১৯ এ সংক্রমিতের মৃত্যুর হার ৬৩.১৩, স্পেনে ৬০.৬০ জন, ইটালিতে ৫৭.১৯ জন এবং মার্কিন যুক্তরাষ্ট্রে প্রতি ১ লক্ষের হিসেবে সংক্রমিতদের মধ্যে ৩৬.৩ জন মারা গেছেন।
কোভিড-১৯ মহামারীর মোকাবিলায় রাজ্য ও কেন্দ্রশাসিত অঞ্চলগুলির সঙ্গে কেন্দ্রীয় সরকার সঠিকসময়ে, সক্রিয় ও যথাযথভাবে ব্যবস্থা গ্রহণের ফলে ভারতে প্রতি ১ লক্ষ জনের হিসেবে সংক্রমিতের মৃত্যর হার সারা বিশ্বের নিরিখে কম।
কোভিড সংক্রমিতদের সুস্থ হয়ে ওঠার হার ক্রমশ বৃদ্ধি পেয়ে হয়েছে ৫৬.৩৮শতাংশ। মোট সুস্থ হয়ে ওঠার সংখ্যা ২,৪৮,১৮৯ জন। ১০,৯৯৪ জন রোগী গত ২৪ ঘন্টায় সুস্থ হয়েছেন। বর্তমানে ১,৭৮,০১৪ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
নমুনা পরীক্ষা করার জন্য দেশে পরীক্ষাগারের সংখ্যা ক্রমশ বৃদ্ধি পাছে। সরকারী পরীক্ষাগার ৭২৬টি ও বেসরকারি পরীক্ষাগার ২৬৬টি ౼অর্থাৎ মোট ৯৯২টি পরীক্ষাগার রয়েছে। এর মধ্যে ৩৫৭টি সরকারী ও ১৯৬টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৪১টি সরকারি ও ২০টি বেসরকারী পরীক্ষাগারে  ট্রুন্যাটের মাধ্যমে এবং ২৮টি সরকারি ও ৫০টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
এর ফলে নমুনা পরীক্ষার পরিমাণও ক্রমশ বৃদ্ধি পাচ্ছে। গত ২৪ ঘন্টায় ১,৮৭,২২৩টি নমুনা পরীক্ষা করা হয়েছে। এ পর্যন্ত মোট ৭১,৩৭,৭১৬টি নমুনার পরীক্ষা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
প্রতিরক্ষামন্ত্রক
সাধারণতন্ত্র দিবসের কুচকাওয়াজে অংশগ্রহণের জন্য এনসিসি-র দল নতুন দিল্লির উদ্দেশে রওনা হল
কলকাতা, ২৮ ডিসেম্বর, ২০১৮
শুক্রবার  জাতীয় সমর শিক্ষার্থী বাহিনীর  ১১৪ জন ক্যাডেট, আধিকারিক ও মহিলা ক্যাডেট ইনস্ট্রাকটারদের একটি দল সাধারণতন্ত্র দিবসের কুচকাওয়াজে অংশ নেওয়ার জন্য হাওড়া স্টেশন থেকে দুরন্ত এক্সপ্রেসে নতুন দিল্লির জন্য রওনা হলেন। এ বছর এনসিসি-র পশ্চিমবঙ্গ ও সিকিম নির্দেশালয় থেকে ৩৫ জন সিনিয়র মহিলা ক্যাডেট সাধারণতন্ত্র দিবসের কুচকাওয়াজে অংশ নেবেন।
ক্যাডেটরা ড্রিল, শ্যুটিং ও সাংস্কৃতিক অনুষ্ঠানে অংশ নেবেন। তাঁদের মধ্যে থেকে যাঁরা সেরা, তাঁরা পরবর্তীকালে যুব বিনিময় কর্মসূচিতে দেশের হয়ে প্রতিনিধিত্ব করার সুযোগ পাবেন। গত তিন মাস ধরে কল্যাণীর এনসিসি প্রশিক্ষণ কেন্দ্রে ব্রিগেডিয়ার অরবিন্দমের নেতৃত্বের ক্যাডেটরা প্রশিক্ষণ গ্রহণ করেছেন। ক্যাডেটরা ২৭শে জানুয়ারি নতুন দিল্লিতে প্রধানমন্ত্রী র্যালিতেও অংশগ্রহণ করবেন।
CC/SC/DM
(Visitor Counter : 67
প্রধানমন্ত্রীরদপ্তর
পরিবেশের বিভিন্ন সমস্যা ও সঙ্কট মোকাবিলা করার জন্য জরুরী ভিত্তিতে দ্রুত ব্যবস্থা গ্রহণের জি-২০ গোষ্ঠীভুক্ত রাষ্ট্রগুলির অঙ্গীকারের কথা জানিয়েছেন প্রধানমন্ত্রী
নতুন দিল্লি, ১৬ সেপ্টেম্বর , ২০২৩
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব জলবায়ু পরিবর্তন সহ পরিবেশের বিভিন্ন সমস্যা ও সঙ্কট মোকাবিলা করার জন্য জরুরী ভিত্তিতে দ্রুত ব্যবস্থা গ্রহণের অঙ্গীকারের কথা একটি নিবন্ধের মাধ্যমে তুলে ধরেছেন। প্রধানমন্ত্রী শ্রী নরেন্দ্র মোদী এই নিবন্ধের প্রসঙ্গ উল্লেখ করে জি-২০ গোষ্ঠীভুক্ত দেশগুলির এই বিষয়ে অঙ্গীকারের কথা জানিয়েছেন।
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদবের এক্স পোস্টের এক বার্তা সকলের সঙ্গে ভাগ করে নিয়ে প্রধানমন্ত্রী বলেছেন:
"কেন্দ্রীয় পরিবেশ মন্ত্রী শ্রী ভূপেন্দর যাদব, দিল্লি ঘোষণাপত্র অনুযায়ী জি-২০ গোষ্ঠীভুক্ত রাষ্ট্রগুলির পরিবেশের বিভিন্ন সমস্যা ও সঙ্কট মোকাবিলা করার জন্য জরুরী ভিত্তিতে দ্রুত ব্যবস্থা গ্রহণের অঙ্গীকারের কথা বিস্তারিত ভাবে জানিয়েছেন।"
(AC/CB/AS/
স্বরাষ্ট্র মন্ত্রক
কোভিড – ১৯ এর মোকাবিলায় লকডাউনের মধ্যেই অত্যাবশ্যক পণ্যের সরবরাহ বজায় রাখতে কেন্দ্রীয় স্বরাষ্ট্র মন্ত্রকের, রাজ্যগুলিকে অত্যাবশ্যক পণ্য আইন – ১৯৫৫ জারির পরামর্শ
নতুনদিল্লি, ৮ এপ্রিল, ২০২০
দেশজুড়ে অত্যাবশ্যক পণ্যের সরবরাহস্বাভাবিক রাখতে কেন্দ্রীয় স্বরাষ্ট্র সচিব শ্রী অজয় কুমার ভাল্লা, সমস্ত রাজ্যের মুখ্যসচিবদের চিঠি দিয়েছেন। এই চিঠিতে ১৯৫৫ সালের অত্যাবশ্যক পণ্য আইন প্রয়োগের পরামর্শ দেওয়া হয়েছে। এর ফলে মজুত করা সামগ্রীর পরিমাণ নির্দিষ্ট করা, জিনিসের দাম বেধে দেওয়া, উৎপাদন বাড়ানো, ডিলারদের অ্যাকাউন্ট নজরদারীর আওতায় আনার মতন ব্যবস্থা নেওয়া যাবে।
শ্রমিকদের অপ্রতুলতা সহ অন্যান্য নানা কারণে উৎপাদন কম হওয়ার খবর পাওয়া যাচ্ছে। এই পরিস্থিতিতে দ্রব্যমূল্যের তালিকায় পরিবর্তন করে কালোবাজারীর মাধ্যমে বেশি করে লাভ করার ফলে দ্রব্যমূল্য বৃদ্ধির প্রবণতা দেখা দিয়েছে। জনসাধারণ যেন ন্যায্যমূল্যে অত্যাবশ্যক পণ্য পেতে পারেন, সেই লক্ষ্যে রাজ্যগুলিকে ব্যবস্থা নিতে বলা হয়েছে।
এর আগে কেন্দ্রীয় স্বরাষ্ট্র মন্ত্রক, বিপর্যয় ব্যবস্থাপনা আইনের আওতায় খাদ্যশস্য, ঔষুধ, চিকিৎসা সরঞ্জামের মতন অত্যাবশ্যক পণ্যের সরবরাহ নিশ্চিত করতে সেগুলির উৎপাদন ও পরিবহণের অনুমতি দিয়েছিল। কেন্দ্রীয় উপভোক্তা বিষয়ক, খাদ্য ও গণবন্টন মন্ত্রক, রাজ্যগুলিকে ৩০ জুন পর্যন্ত ১৯৫৫ সালের অত্যাবশ্যক পণ্য আইন প্রয়োগের সুযোগ দেয়। এর জন্য এই আইনটিকে কেন্দ্রের সঙ্গে যৌথ তালিকাভুক্ত করার নির্দেশ দেওয়া হয়েছে।
অত্যাবশ্যক পণ্য আইনের আওতায় কেউ অপরাধ করলে তা ফৌজদারী অপরাধ বলে বিবেচিত হবে। সংশ্লিষ্ট ব্যক্তির ৭ বছরের কারাদন্ড বা জরিমানা অথবা দুটোই একসঙ্গে হতে পারে। রাজ্য সরকার এবং কেন্দ্রশাসিত অঞ্চল প্রশাসন, নিয়মভঙ্গকারীদের ১৯৮০ সালের কালোবাজারী প্রতিরোধ ও নিত্যপ্রয়োজনীয় সামগ্রী সরবরাহ আইনের আওতায় আটক করতে পারে।
(CG/CB
রাষ্ট্রপতিরসচিবালয়
ভারতের রাষ্ট্রপতি ভার্চুয়াল মাধ্যমে ১৬তম প্রবাসী ভারতীয় দিবস সম্মেলনের সমাপ্তি অনুষ্ঠানে ভাষণ দিয়েছেন
নতুন দিল্লি, ০৯ জানুয়ারি, ২০২১
রাষ্ট্রপতি শ্রী রামনাথ কোবিন্দ বলেছেন, 'আমাদের ডায়াসপোরা বিশ্বে আমাদেরই মুখ। চ্যাম্পিয়নরা বিশ্বমঞ্চে ভারতেরই অঙ্গ। বিনিয়োগের মাধ্যমে ভারতীয় অর্থনীতির প্রসার ঘটানোর বিষয়টিও যথেষ্ট উল্লেখযোগ্য।' রাষ্ট্রপতি আজ ভার্চুয়াল মাধ্যমে ষোড়শ প্রবাসী ভারতীয় দিবস সম্মেলনের সমাপ্তি অনুষ্ঠানে ভাষণ দিচ্ছিলেন।
রাষ্ট্রপতি বলেন, ১৯১৫ সালে আজকের দিনে শ্রেষ্ঠ প্রবাসী ভারতীয় মহাত্মা গান্ধী দেশে ফিরে এসেছিলেন। এর পরেই তিনি সমাজ সংস্কার এবং স্বাধীনতা আন্দোলনে ঝাঁপিয়ে পড়েন। যা তিন দশক ধরে অব্যাহত ছিল। তিনি বিভিন্ন মৌলিক অধিকার রক্ষার মাধ্যমে দেশের পরিবর্তন ঘটানোর চেষ্টা করেন। তার আগে তিনি প্রায় দু'দশক ধরে প্রবাসে থেকে ভারতের বিকাশ ও উন্নয়নের জন্য যেসব পদ্ধতি অবলম্বন করা উচিত তার অন্তর্নিহিত মৌলিক নীতি গুলি চিহ্নিত করে ছিলেন।
রাষ্ট্রপতি বলেন, প্রবাসী ভারতীয় দিবস গান্ধীজীর আদর্শকে স্মরণ করার একটি উপলক্ষ। মহাত্মাজী সব সময়ে দেশের স্বদেশিকতা, অহিংসা, নৈতিকতা, সরলতা এবং স্থায়ীভাবে উন্নয়নের ওপর গুরুত্ব দিতেন।
রাষ্ট্রপতি তাঁর ভাষণে উল্লেখ করেন যে, শ্রী অটল বিহারী বাজপেয়ীর প্রতি আমরা ঋণী। কেননা তার দৃষ্টিভঙ্গির কারণেই প্রবাসীদের সাথে যোগসুত্র পুনরায় জোরদার হয়। প্রবাসী ভারতীয় দিবস উদযাপন শুরু হয়েছিল ২০০৩ সালে যখন তিনি ভারতের প্রধানমন্ত্রী ছিলেন। অটলজীর উদ্যোগ গুলির জন্যই মাতৃভূমির সাথে ডায়াসপোরার সংযোগ আরো সুদৃঢ় ও হয়েছে।
রাষ্ট্রপতি বলেন, ডায়াসপোরা জনসংখ্যা ভারতে প্রায় ৩০ মিলিয়ন যারা বিশ্বের বিভিন্ন প্রান্তে বসবাস করেন।
ভারতীয় ডায়াসপোরার উদ্দেশ্যে তাঁর ভাষণে রাষ্ট্রপতি বলেন, 'আপনারা ভারতের নম্র শক্তির বিস্তার ঘটিয়েছেন এবং বিশ্বমঞ্চে অবস্থান সৃষ্টি করেছেন। ভারতের সংস্কৃতি এবং ঐতিহ্যের সঙ্গে আপনাদের ক্রমাগত মানসিক সংযুক্তি দেশকে গর্বিত করেছে। ভারতের বিকাশের ক্ষেত্রেও আপনারা অবদান রেখে চলেছেন।'
বর্তমান কোভিড পরিস্থিতির কথা উল্লেখ করে রাষ্ট্রপতি বলেন, ভারত বিশ্বের প্রায় ১৫০ টি দেশে ওষুধ সরবরাহ করেছে। বিশ্বের দরবারে ভারত ফার্মেসি অফ দা ওয়ার্ল্ড হিসাবে পরিচিত হয়ে উঠেছে। দেশীয় ভ্যাকসিন আত্মনির্ভর ভারত অভিযানের একটি অঙ্গ হিসেবে পরিগণিত হয়েছে।
ভূ-বিজ্ঞানমন্ত্রক
বঙ্গোপসাগরের দক্ষিণ-পশ্চিম ও পার্শ্ববর্তী দক্ষিণ-পূর্বে গভীর নিম্নচাপের সৃষ্টি-
দক্ষিণ তামিলনাড়ু ও দক্ষিণ কেরালা উপকূলে প্রবল ঘূর্ণিঝড়ের পূর্বাভাস, হলুদ সর্তকতা জারি
নতুন দিল্লি, ২ ডিসেম্বর, ২০২০
বঙ্গোপসাগরের দক্ষিণ পূর্বে অবস্থানকারী গতকালের নিম্নচাপটি গভীর নিম্নচাপে রূপান্তরিত হয়ে আজ দক্ষিণ-পশ্চিম দিকে অবস্থান করছে। এর প্রভাবে আগামী 24 ঘন্টার মধ্যে প্রবল ঘূর্ণিঝড়ের সম্ভাবনা রয়েছে। আবহাওয়া দপ্তরের এক সতর্কবার্তায় জানানো হয়েছে যে দক্ষিণ তামিলনাড়ুর উপকূলবর্তী অঞ্চলে গুলিতে আগামী ২ এবং ৩ ডিসেম্বর ভারী বৃষ্টি হবে। এছাড়াও ২ থেকে ৪ ডিসেম্বর পর্যন্ত পুদুচেরি, মাহে এবং করাইকল সহ কেরালার উত্তর উপকূলে প্রবল বৃষ্টিপাত হবে।
প্রবল বৃষ্টিপাতের সম্ভাবনা রয়েছে অন্ধপ্রদেশের দক্ষিণ উপকূলবর্তী এলাকাতেও।
প্রবল বৃষ্টির পাশাপাশি ঘূর্ণিঝড়ের সম্ভাবনা থাকায় সমুদ্র উত্তাল হতে পারে। আগামী ৪ ডিসেম্বর পর্যন্ত তামিলনাডু, কেরালা ও অন্ধপ্রদেশের উপকূলবর্তী অঞ্চলের মৎস্যজীবীদের সমুদ্র যেতে নিষেধ করা হয়েছে।
সড়কপরিবহণওমহাসড়কমন্ত্রক
যানবাহনের জ্বালানি হিসেবে হাইড্রোজেন
নতুন দিল্লি, ০৯ ফেব্রুয়ারি, ২০২২
সড়ক পরিবহন ও মহাসড়ক মন্ত্রকের পক্ষ থেকে একটি বিজ্ঞপ্তি প্রকাশ করা হয়েছে। যার নম্বর-৮৮৯ তারিখ-১৬ই সেপ্টেম্বর, ২০১৬। এই বিজ্ঞপ্তি অনুসারে দেশে জ্বালানি হিসেবে হাইড্রোজেন ব্যবহারের কথা বলা হয়েছে। উল্লেখিত বিজ্ঞপ্তিতে সিএনজি-র সঙ্গে হাইড্রোজেনের ১৮ শতাংশ মিশ্রন এর কথা উল্লেখ করা হয়েছে। মন্ত্রকের পক্ষ থেকে ২৫-শে সেপ্টেম্বর, ২০২০-তে অপর এক বিজ্ঞপ্তির মাধ্যমে  জ্বালানি হিসেব হাইড্রোজেন ব্যবহারের নিয়মগুলি প্রকাশ করা হয়েছে।
হাইড্রোজেন ভিত্তিক পরিবহন এবং জ্বালানি কোষের উন্নয়ন সহ পুনর্নবীকরণযোগ্য শক্তির বিভিন্ন দিক গুলিকে ব্যবহার করতে সরকার বিভিন্ন কর্মসূচি বাস্তবায়ন করেছে।
১/ ব্যাঙ্গালোরের ইন্ডিয়ান ইনস্টিটিউট অফ সায়েন্স হাইড্রোজেন উৎপাদনের জন্য একটি প্লান্ট স্থাপন করেছে।
২/ এ আর সি আই সেন্টার, চেন্নাই এর পক্ষ থেকে ২০ কিলোওয়াট ক্ষমতাসম্পন্ন ফুয়েল সেল স্ট্যাক্স নির্মাণ করা হয়েছে।
৩/ ফটো ইলেকট্রো কেমিক্যালের মাধ্যমে দয়ালাবাগ এডুকেশনাল ইনস্টিটিউশন হাইড্রোজেন উৎপাদন শুরু করেছে।
৪/ গুরগাঁওয়ের ন্যাশনাল ইনস্টিটিউট অফ সোলার এনার্জি ইলেক্ট্রোলাইজার সহ অন্যান্য আনুষঙ্গিক যন্ত্রপাতি উৎপাদন শুরু করেছে।
আজ রাজ্যসভায় এক লিখিত প্রশ্নের জবাবে কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি এই তথ্য জানিয়েছেন।
CG/ SB
(Visitor Counter : 142
প্রধানমন্ত্রীরদপ্তর
ডাঃ শ্রী শ্রী শ্রী শিবকুমার স্বামীগালু'র জন্মজয়ন্তীতে প্রধানমন্ত্রীর শ্রদ্ধা জ্ঞাপন
নয়াদিল্লি, ১ এপ্রিল , ২০২০
ধর্মগুরু ডাঃ শ্রী শ্রী শ্রী শিবকুমার স্বামীগালু'র জন্মজয়ন্তীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন "ধর্মগুরু ডাঃ শ্রীশ্রী শ্রী শিবকুমার স্বামীগালু'র জন্মজয়ন্তীতে শ্রদ্ধা জানাচ্ছি। সমাজের প্রতি তার সমৃদ্ধ অবদান প্রতিনিয়ত অনুপ্রেরণা যোগায়।"
(CG/SS
প্রধানমন্ত্রীরদপ্তর
কর্ণাটকের মাণ্ডিয়ায় তাঁর সাম্প্রতিক সফরের কিছু ছবি প্রধানমন্ত্রী সকলের সঙ্গে ভাগ করে নিয়েছেন
কর্ণাটক উন্নয়নের চালিকাশক্তি, দেশের বিভিন্ন ক্ষেত্রের উন্নয়নে এই রাজ্যের অবদান রয়েছে : প্রধানমন্ত্রী
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদী কর্ণাটকের মাণ্ডিয়ায় তাঁর সাম্প্রতিক সফরের কিছু ছবি সকলের সঙ্গে ভাগ করে নিয়েছেন। মাণ্ডিয়া একটি চমৎকার জায়গা। ঐ অঞ্চলের মানুষের ভালোবাসা সব সময় মনে থাকবে।
মাণ্ডিয়ার সাংসদ শ্রীমতী সুমালতা অম্বরিশের এক ট্যুইট বার্তার প্রত্যুত্তরে প্রধানমন্ত্রী বলেছেন :
“মাণ্ডিয়া একটি চমৎকার জায়গা। ঐ অঞ্চলের মানুষের ভালোবাসা সব সময় মনে থাকবে।”
এক নাগরিক, রঙ্গরাজ বিন্দিগনাভিলের আরও একটি ট্যুইট বার্তার প্রত্যুত্তরে প্রধানমন্ত্রী বলেছেন :
“কর্ণাটক উন্নয়নের চালিকাশক্তি, দেশের বিভিন্ন ক্ষেত্রের উন্নয়নে এই রাজ্যের অবদান রয়েছে। এই মহান রাজ্যের জনসাধারণের জন্য কাজ করতে পারা সম্মানের বিষয়।”
(PG/CB/DM/
প্রধানমন্ত্রীরদপ্তর
রাজ্যের বিভিন্ন অংশে বন্যা পরিস্থিতি নিয়ে আসামের মুখ্যমন্ত্রীর সঙ্গে কথা প্রধানমন্ত্রীর
নয়াদিল্লি, ৩১ অগাস্ট, ২০২১
প্রধানমন্ত্রী শ্রী নরেন্দ্র মোদী রাজ্যের বিভিন্ন অংশে বন্যা পরিস্থিতি নিয়ে আসামের মুখ্যমন্ত্রী শ্রী হিমন্ত বিশ্বশর্মার সঙ্গে কথা বলেছেন। পরিস্থিতি মোকাবিলায় প্রধানমন্ত্রী কেন্দ্রের পক্ষ থেকে সবরকম সহায়তার আশ্বাস দিয়েছেন।
প্রধানমন্ত্রী এক ট্যুইটে বলেছেন, “রাজ্যের বিভিন্ন অংশে বন্যা পরিস্থিতি নিয়ে আসামের মুখ্যমন্ত্রী শ্রী @himantabiswa শর্মার সঙ্গে কথা হয়েছে। তাঁকে পরিস্থিতি মোকাবিলায় কেন্দ্রের পক্ষ থেকে সবরকম সহায়তার আশ্বাস দিয়েছি। বন্যা কবলিত এলাকাগুলিতে সাধারণ মানুষের সুরক্ষা ও কল্যাণ কামনা করি”।
CG/BD/SB
(